Junus (sura)
<s>Junus ili Yunus () je 10. sura svete knjige muslimana, Kur'ana.</s><s>Ima 109 ajeta i svrstava se u mekanske sure tj. one koje su objavljene dok je Muhamed boravio u Meki.</s>

<s>Sadržaj</s>

<s>Elif-Lam-Mim 
Početak sure Junus, kao i početak sure El-Bekara, počinje sa tri slova arapskog jezika, međusobno povezana: المِِ.</s><s>Različita su mišljenja Islamskih učenjaka u vezi značenja ovog ajeta.</s><s>Ibn Kesir u svome Tefsiru navodi pet mišljenja od kojih navodi kao najjače da su to takozvani "Mutešabih" ajeti.</s>

<s>"Uzvisio se na Arš"</s>

<s>Prvi dio sure spominje stvaranje Nebesa i Zemlje u šest vremenskih razdoblja, i da se nakon stvaranja Allah uzvisio na Arš (Prijesto) Zatim se pominje povratak Bogu nakon života na ovome svijetu i nagrada odnosno kazna vjernicima ili nevjernicima.</s><s>U 5. ajetu se govori o Božijem stvaranju Sunca i Mjeseca i određivanju njihovog položaja "da biste znali računanje vremena".</s><s>Dalje se kaže da je smjena dana i noći i u onome što je Allah stvorio dokaz za ljude koji se Boga boje.</s><s>Za one koji se ne boje Boga prebivalište će biti pakao.</s><s>A to su: "Oni koji ne očekuju da če pred Boga stati", oni koji su zadovoljni životom na ovome svijetu i koji su na njemu smireni" i "oni koji su prema Božijim dokazima ravnodušni".</s><s>Dalje se pominju ljudi da su i prije njih živjeli narodi kojima su "donošeni jasni dokazi" i koji u njih nisu vjerovali pa su bili kažnjeni.</s>

<s>Priča o Nuhu (Noje) 
Od 71. ajeta pa do 73. se spominje priča o Poslaniku Nuhu (Noje).</s><s>"Kaži im povijest o Nuhu!</s><s>Kad o­n reče narodu svome: "O narode moj, ako vam je dodijao moj boravak među vama i moje opominjanje Allahovim dokazima - a ja se stalno uzdam u Allaha - o­nda se, zajedno sa božanstvima svojim, odlučite, i to ne krijte; zatim to nada mnom izvršite i ne odgađajte!</s><s>A ako glave okrenete - pa, ja od vas nikakvu nagradu ne tražim, mene će Allah nagraditi, meni je naređeno da budem musliman.</s><s>Ali, nazvaše ga lašcem, pa mi u lađi njega i o­ne koji bijahu uz njega spasismo i namjesnicima ih učinismo, a o­ne koji dokaze Naše nisu priznavali potopismo, pa pogledaj kako su završili o­ni koji se na opomene nisu osvrtali!"</s>

<s>Priča o Musau (Mojsije) 
od 75. pa do 92. ajeta se spominje događaj sa Poslanikom Musaom (Mojsije), njegovo slanje faraonu u Egipat, prelazak Jevreja preko Crvenog mora, i potapljanje faraonove vojske i samog faraona koji je prilikom utapljanja povikao:
 "Ja vjerujem da nema drugog Boga osim Onoga u kojeg vjeruju Izraelćani i ja se pokoravam"
Božiji odgovor na njegov povik je bio:
 "Zar sada, a prije si neposlušan bio i razdor sijao?!</s><s>Danas ćemo izbaviti samo tijelo tvoje da bi bio poučan primjer o­nima poslije tebe"</s>

<s>Priča o Junusu 
Priča po kojoj je sura dobila ime je zapravo samo jedan ajet u kome se kaže:
 "Zašto nije bilo nijednog grada koji je povjerovao i kome je vjerovanje njegovo koristilo, osim naroda Junusova, kome smo, kada je povjerovao, sramnu patnju u životu na ovome svijetu otklonili i život mu još neko vrijeme produžili?"</s>

<s>Povezano 
 Junus</s>

<s>Reference</s>

<s>Vanjske veze 
 Prijevod sure "Junus"</s>

<s>Sure</s>

